Itä-Euroopan aika

Itä-Euroopan aika (), UTC+2 on aikavyöhyke, johon maantieteellisesti sisältyvät alueet itäisten pituuspiirien 22 astetta 30 minuuttia ja 37 astetta 30 minuuttia välillä. Suomi liittyi Itä-Euroopan aikaa noudattaviin maihin 1. toukokuuta 1921. Tätä ennen ei ollut virallista yhteisaikaa, vaikkakin rautateillä noudatettu Helsingin paikallisaika oli laajentunut yleisempään käyttöön. Helsingin keskiaika oli noin 1 tunti 40 minuuttia edellä Greenwichin keskiaurinkoajasta. Suomessa muutos tapahtui niin että 1. toukokuuta 1921 vastaisena yönä kellot siirrettiin kello 24 eteenpäin 20 minuuttia 10,9 sekuntia, jolloin ne olivat tasan kaksi tuntia edellä Greenwichin ajasta.Eurooppalainen aika käytäntöön meilläkin, Helsingin Sanomat, 04.04.1937, nro 89, s. 8, Kansalliskirjaston digitaaliset aineistot Jotkut valtiot käyttävät yhteyksiensä vuoksi toista aikavyöhykettä kuin mihin ne maantieteellisesti auringon kierron ja pituuspiirien perusteella kuuluvat. Merkittäviä siirtymiä ovat olleet: *Neuvostoliiton Itä-Euroopan aikaa noudattanut länsiosa, mm. Moskova, Leningrad, Ukraina ja Valko-Venäjä, siirtyi erilliseen Moskovan aikaan 21. kesäkuuta 1930, jolloin Neuvostoliiton kaikkien aikavyöhykkeiden kelloja siirrettiin tunnilla eteenpäin. *Baltian maiden siirtäminen Moskovan aikaan Neuvostoliiton suorittamien miehitysten vuoksi 1940 ja 1944 *Baltian maiden siirtäminen Keski-Euroopan aikaan Saksan tekemän miehityksen 1941–1944 takia *Baltian maiden siirtyminen takaisin Itä-Euroopan aikaan 1989–1991 neuvostomiehityksen murenemisen jälkeen. *Moldovan, Ukrainan ja Valko-Venäjän, kuin myös Venäjän Kaliningradin alueen siirtyminen Moskovan ajasta Itä-Euroopan aikaan 1990–1991. Kaliningradin alue kuitenkin siirtyi noudattamaan ympärivuotisesti UTC+3:a Venäjän luopuessa normaali- ja kesäaikojen vaihtelusta 2011. Tätä aikaa siirtyivät noudattamaan myös Ukraina ja Valko-VenäjäUkraine cancels use of daylight saving time KyivPost , kunnes Ukraina muutti päätöstään syksyllä 2011 palaten noudattamaan normaali- ja kesäaikojen vaihtelua.Ukraine to return to standard time on Oct. 30 (updated) KyivPost Venäjällä palattiin pysyvään talviaikaan 2014, jolloin Moskovan aikavyöhykeeksi palautettiin UTC+3 ja Kaliningradin ajaksi tuli Itä-Euroopan aika ympärivuotisesti.Russia Moving to Permanent Winter Time From October 26 Society, Sputnik Vladimir Putin signed the Federal Law On Amendments to the Federal Law "On the calculation of time" DST News, WorldTimeZone.com Kesäisin on käytössä Itä-Euroopan kesäaika (EEST) eli Itä-Euroopan aika lisättynä yhdellä tunnilla, UTC+3. Nimitystä Itä-Euroopan aika käytetään vain Euroopassa. == UTC+2:ta käyttävät valtiot == * Botswana * Bulgaria * Burundi * Etelä-Afrikka * Egypti * Israel ja palestiinalaisalueet * Jordania * Kongon demokraattinen tasavalta, itäpuoli * Kreikka * Kypros * Latvia * Lesotho * Libanon * Libya * Liettua * Malawi * Moldova * Mosambik * Romania * Ruanda * Sambia * Suomi * Swazimaa * Syyria * Ukraina * Venäjä, Kaliningradin alue * Viro * Zimbabwe == Katso myös == * Suomen aika == Lähteet == == Aiheesta muualla == * Timeanddate: Eastern European Time – EET Time Zone (Standard Time) Luokka:Aikavyöhykkeet Luokka:Seulonnan keskeiset artikkelit